له‌ به‌ياننامه‌ى وزاره‌ته‌گه‌ ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك وزاره‌ته‌گه‌ دوياى ئاگاداركردنى له‌لايه‌ن چه‌ن هاووڵاتييگه‌و له‌باوه‌ت وجوود قه‌ورسانيگ وه‌جه‌م له‌ ئاوايى ته‌ورق له‌بان جاده‌ى موسڵ له‌ نزيك سه‌ربازگه‌ى كويه‌ن، په‌رى نورى عه‌زيز چه‌ودير له‌بان قه‌وره‌يل وه‌جه‌م سه‌ردان قه‌ورسانه‌گه‌ كردگه‌ ئه‌را ته‌ئكيدكردن له‌ حاڵه‌ته‌گه‌ وه‌و خاتره‌ ك له‌ ئاينده‌ى نزيكيگ واز بكريه‌ێدو ئه‌و ته‌رمه‌يله‌ دراريه‌ێد.
به‌ياننامه‌گه‌ باس له‌وه‌يش كرد ك ئى قه‌ورسانه‌ نزيكه‌ى 40 ته‌رم له‌ قوربانيه‌يل رژيم وه‌رين گرته‌سه‌ خوه‌ى ك جنگ كوردى له‌وه‌ريان بويه‌و له‌و شوونه‌ نريانه‌سه‌ قه‌ورسان وه‌جه‌م دوياى كوشتيان له‌وه‌خت راپه‌ڕينه‌گه‌ى وه‌هار ساڵ 1991.
